বহু জল্পনা-কল্পনাৰ অন্তত অৱশেষত ঘোষণা কৰা হ'ল ভৱিষ্যতে ছাত্ৰ-ছাত্ৰীৰ শৈক্ষিক মানদণ্ড নিৰূপন কৰা মেট্ৰিক পৰীক্ষাৰ ফলাফল । গৰুৱে পেপাৰ খোৱা বছৰতকৈও অকল্পনাতীত ভাৱে এইবাৰৰ উৰ্ত্তীৰ্ণৰ হাৰে চকু কপালত তুলিছে একাংশ শিক্ষাপ্ৰেমীৰ । তথাপিও "নেপ'টিজিমৰ" আশীৰ্বাদপুষ্ট এইবাৰৰ ফলাফলে আমাৰ দৰে শিক্ষাৰ সৈতে জড়িত একাংশক ভাবিবলৈ বাধ্যকৰাইছে কথাবোৰ সঁচাকৈয়ে ইমান সহজ নে ? অভিলেখ সংখ্যক শিক্ষাৰ্থীৰ উৰ্ত্তীৰ্ণ হোৱা প্ৰসংগই প্ৰকৃতাৰ্থত আমাৰ শিক্ষাখণ্ডৰ জয়জয়কাৰ অৱস্থাক প্ৰতিনিধিত্ব কৰিছে নে বাৰু ? ব্যক্তিগত দৃষ্টিৰে, এইবাৰ উৰ্ত্তীৰ্ণ কোনো শিক্ষাৰ্থীকে কোনোধৰণৰ তাচ্ছিল্য নকৰাকৈ ঘোষিত ফলাফল চূড়ান্ত অদূৰদৰ্শী, বহুৱালি, একাংশৰ জীৱনকলৈ চৰকাৰে তৈয়াৰ কৰা মৰণফান্দ বুলি অভিহিত কৰিব পাৰোঁ । কথাবোৰ উপাঙতে কোৱা কথা নহয় - আৱেগেৰে নাভাবি যুক্তিৰে, দকৈ গমিপিতি চালে তাৰ উত্তৰ হয়তো আপুনি-মই পাম ।
আধ্যাত্মিকতাৰ জ্ঞান আমাক কিয় প্ৰয়োজনীয় ?
